Hatalmas ugrás a győri startup életnek

A vezető hazai, iparágfüggetlen nagyvállalati inkubátorprogram, a Start it @K&H Budapest után Győrben bővül tovább, a Győr-Moson-Sopron Megyei Kereskedelmi és Iparkamarával és a StartITup Győr Egyesülettel együttműködésben. Az új inkubátor stratégiai elhelyezkedése ideális helyszín a nemzetközi piacra lépéshez. Emellett a helyi startupok az üzletfejlesztéshez és a potenciális befektetők megtalálásához olyan szakértői támogatást és kapcsolatrendszert kapnak, ami a legnagyobbat lendítheti rajtuk.